open-index/open-wikipedia-markdown huggingface dataset:
Εθνικό Πάρκο Μαδίδι

Το **Μαδίδι** (*Madidi*, ισπανική  προφορά ΔΦΑ: [maˈðiði]) είναι ένα εθνικό πάρκο στην ανώτερη λεκάνη του ποταμού Αμαζονίουστη Βολιβία. Ιδρύθηκε το 1995, έχει έκταση 18.958 τετραγωνικών χιλιομέτρων. Το Μαδίδι είναι μέρος μια από τις μεγαλύτερες προστατευόμενες ζώνες στον κόσμο.

Εκτείνεται από τις καλυμμένες με παγετώνα κορυφές των Άνδεων ως τα τροπικά δάση του ποταμού Τουίτσι. Το Μαδίδι και τα περιβάλλοντα του αναγνωρίζονται ως μια από τις περιοχές του πλανήτη με την μεγαλύτερη βιοπικιλότητα . 

Η περιοχή κάτω από τη διατήρηση καλύπτει μια υψομετρική κλίση που κυμαίνεται από 180 έως 5.760 μέτρα πάνω από την επιφάνεια της θάλασσας και έχει μια ποικιλία των οικοσυστημάτων

Το κλίμα είναι κρύο στην αλπική περιοχή, εύκρατο στις ζώνες με ενδιάμεσο υψόμετρο , και τροπικό στα βόρεια πεδινά

## Δείτε επίσης
* Ποταμός Μαδίδι

## Παραπομπές


## Εξωτερικές συνδέσεις
*Madidi National Park and IMNA - Park Profile, ParksWatch.org 
*San Miguel del Bala Community Eco-Lodge & Eco-Tourism
*Madidi photos, Photo gallery of landscape, flora and fauna of Madidi National Park
* Bolivian Conservationist Calls for Preservation of Madidi Region, One of the Most Biodiverse Areas of World video by *Democracy Now!*

Κατηγορία:Γεωγραφία της Βολιβίας
Μαδιδι
Peugeot 406

Το **Peugeot 406** ήταν ένα μεσαίο αυτοκίνητο της κατηγορίας D, που παρήχθη από τη γαλλική αυτοκινητοβιομηχανία Peugeot, από τον Σεπτέμβριο του 1995 έως τον Μάιο του 2005 στην Ευρώπη και μεταγενέστερα και σε άλλα κράτη, άλλων ηπείρων. Συνολικά κατασκευάστηκαν περισσότερα από 1,5 εκατομμύριο αντίτυπα του μοντέλου, τόσο σε αριστεροτίμονες, όσο και σε δεξιοτίμονες εκδοχές, από τα οποία τα 107.633 ήταν της έκδοσης κουπέ. Αντικατέστησε το Peugeot 405 και αντικαταστάθηκε τον Απρίλιο του 2004 από το Peugeot 407, αν και ειδικότερα η έκδοση 406 Coupé παρέμεινε στην ευρωπαϊκή παραγωγή έως τον Μάιο του 2005.

## Βασικά στοιχεία
Για πρώτη φορά κυκλοφόρησε στην αγορά ως 4-πορτο σεντάν στις 19 Οκτωβρίου 1995, αν και ειδικότερα η δεξιοτίμονη εκδοχή του έφτασε στο Ηνωμένο Βασίλειο τον Φεβρουάριο του 1996.. Σύντομα ακολούθησαν και οι άλλες εκδοχές αμαξώματος, το 5-πορτο station wagon, που προστέθηκε τον Οκτώβριο του 1996, και το 2-πορτο coupé, που κυκλοφόρησε τον Απρίλιο του 1997. Ο αεροδυναμικός συντελεστής Cd ήταν 0,30 στα μοντέλα 1.6 και 1.8 λίτρων, και 0,32 στα μοντέλα 2.0 λίτρων, λόγω φαρδύτερων ελαστικών σε αυτή την έκδοση.

Στα πλαίσια της πολιτικής του τότε Ομίλου PSA, το 406 μοιραζόταν το σασί και το μηχανικό υπόβαθρο με το επίσης μεσαίας κατηγορίας Citroën Xantia, του 1993 - 2001, αν και δεν διέθετε την υδροπνευματική ανάρτηση της Citroën. Επίσης και η εξωτερική του εμφάνιση ήταν εντελώς διαφορετική, σε βαθμό που ο εξωτερικός παρατηρητής να μην μπορεί να αντιληφθεί την συγγένεια.

## Έκδοση 406 Coupé
Η εκδοχή 406 Coupé παρουσιάστηκε για πρώτη φορά στο Σαλόνι Αυτοκινήτου του Παρισιού το 1996 και είχε σχεδιαστεί από τον οίκο Πινινφαρίνα, ο οποίος ανέλαβε και την παραγωγή του. Αρχικά, προσφερόταν με δύο κινητήρες βενζίνης, έναν 2.0 λίτρων 4-κύλινδρο σε σειρά (I4) και έναν 3.0 λίτρων V6, και από το 2001 προστέθηκε στην παλέτα ένας 4-κύλινδρος σε σειρά 2.2 λίτρων HDi τουρμποντίζελ. Μεταγενέστερα, έγινε διαθέσιμος και ένας 4-κύλινδρος σε σειρά 2.2 λίτρων βενζίνης. Συνολικά κατασκευάστηκαν 107.633 αντίτυπα του 406 Coupé.

Είναι ιστορικά ενδιαφέρον ότι το ντιζάιν αυτό είχε αρχικά προταθεί στη Fiat από τον Pininfarina στις αρχές της δεκαετίας του 1990, αλλά η Fiat δεν το δέχτηκε και προτίμησε να σχεδιάσει ένα δικής της αισθητικής κουπέ.

## Βραβεύσεις
Το 406 κέρδισε το βραβείο του Αυτοκινήτου της Χρονιάς από το What Car? για το 1997, καθώς και το Caravan Club Towcar of the Year για το 1997 και για το 2001. Επίσης, κέρδισε το βραβείο του Ιρλανδικού Αυτοκινήτου της Χρονιάς για το 1997. Ωστόσο έχασε οριακά, για μόλις 15 πόντους, τον τίτλο του Αυτοκινήτου της Χρονιάς για το 1996 από τα Fiat Bravo/Brava, που απέσπασαν 378 πόντους, έναντι 363 πόντων του Peugeot 406.

## Αναφορές



Κατηγορία:Μοντέλα Peugeot
Κατηγορία:Μεσαία αυτοκίνητα
Κατηγορία:Αυτοκίνητα ράλλυ
Κατηγορία:Γαλλικά αυτοκίνητα
LNB Pro B

Το **Πρωτάθλημα Καλαθοσφαίρισης Γαλλίας Pro B** είναι η δεύτερη κατηγορία της επαγγελματικής καλαθοσφαίρισης στη Γαλλία. Το πρωτάθλημα αυτό αποτελεί τον προθάλαμο της Pro A.

Από το 1987, τελεί υπό την αιγίδα της Ligue Nationale de Basket.

Σημερινός κάτοχος του τίτλου είναι η Ολιμπίκ ντ'Αντίμπ.

## Ιστορία
* 1932 - 1949 : Honneur
* 1950 - 1963 : Excellence
* 1964 - 1987 : Nationale 2
* 1987 - 1992 : Nationale 1B
* 1992 - 1993 : Nationale A2
* από το 1993 : Pro B

## Σύστημα Διεξαγωγής
Δεκαοκτώ ομάδες συμμετέχουν στην διοργάνωση. Με το πέρας της κανονικής σεζόν, οι ομάδες που βρίσκονται στις βαθμολογικές θέσεις από 1 ως 8 λαμβάνουν μέρος στην διαδικασία των *play-offs*. Ο νικητής αυτών των *play-off* ανακηρύσσεται **Πρωταθλητής Γαλλίας** και παίρνει την άνοδο για την Pro A της επόμενης σεζόν, όπως και ο πρώτος της βαθμολογίας του πρωταθλήματος της κανονικής περιόδου. Εάν ο τελευταίος είναι και ο τελικός πρωταθλητής, τότε, η ομάδα που βρίσκεται δεύτερη στην βαθμολογία της **Pro B** παίρνει, επίσης, την άνοδο για την Pro A.

Οι ομάδες που τερμάτισαν στην 17η και 18η θέση με το πέρας της κανονικής σεζόν υποβιβάζονται στην Nationale 1.

## Τίτλοι

## Καλύτεροι παίκτες
Καλύτεροι παίκτες της Pro B (MVP), με βάση σχετική ψηφοφορία των περιοδικών Maxi-Basket και Basket News από το 2009 και μετά.

## Εξωτερικός Σύνδεσμος
*  Επίσημη Ιστοσελίδα της LNB

Κατηγορία:Καλαθοσφαίριση στη Γαλλία
Monsieur Doumani

Το αποτελούμενο από τρία μέλη κυπριακό μουσικό συγκρότημα **Monsieur Doumani**, ιδρύθηκε στη Λευκωσία το 2011 και βραβεύτηκε ως ένα από τα καλύτερα πρωτοεμφανιζόμενα μουσικά συγκροτήματα στο διαγωνισμό του Songlines το 2014.

## Σύσταση και μουσικό υπόβαθρο
Το μουσικό σχήμα απαρτίζεται από τον Αντώνη Αντωνίου - που είναι επίσης ιδρυτικό μέλος του σχήματος Trio Tekke - στον τζουρά, τον Άγγελο Ιωνά στην κιθάρα και τον Δημήτρη Γιασεμίδη στα πνευστά. Αν και το κάθε μέλος έχει διαφορετικό μουσικό υπόβαθρο, και οι τρεις μουσικοί είναι φανερά επηρεασμένοι από την Κυπριακή μουσική παράδοση σε διάφορα επίπεδα.
Το μουσικό σχήμα εστιάζει στον μοναδικό χαρακτήρα της Κυπριακής μουσικής παραδοσιακής μουσικής, εμπλουτίζοντας παραδοσιακά τραγούδια, σε νέες εκτελέσεις, με παραλλαγές στη μελωδία, στο ρυθμό καθώς και ηχητικές πρωτοτυπίες που προσδίδουν στο συγκρότημα ένα ξεχωριστό μουσικό ύφος.  
Το συγκρότημα συνδυάζει μουσικά το παραδοσιακό στοιχείο με νεότερα μουσικά είδη.
Επίσης, το ρεπερτόριό τους περιλαμβάνει δικές τους συνθέσεις στην Κυπριακή διάλεκτο, με πηγή έμπνευσης τη σύγχρονη κυπριακή κοινωνία, για παράδειγμα την πρόσφατη χρηματοπιστωτική κρίση που έπληξε το νησί καθώς και το διεφθαρμένο πολιτικό σύστημα της χώρας.

## Δισκογραφικό Ντεμπούτο
Ο πρώτος τους δίσκος μικρής διαρκειας (EP), κυκλοφόρησε σε περιορισμένο αριθμό αντίτυπων το 2012, με τίτλο *Cyfolk* και περιλαμβάνει επανεκτελέσεις 8 κυπριακών παραδοσιακών τραγουδιών.

## Δίσκος Grippy Grappa
Το Μάιο του 2013, το μουσικό σχήμα Monsieur Doumani κυκλοφόρησε το πρώτο ολοκληρωμένο άλμπουμ με τίτλο Grippy Grappa και διανεμέται από την βρετανική εταιρία Proper Music Distribution. Το άλμπουμ ηχογραφήθηκε στη Λευκωσία και αποτελείται κυρίως από επανεκτελέσεις γνωστών κυπριακών παραδοσιακών τραγουδιών. 

## Δίσκος Sikoses
Το Μάρτιο του 2015, κυκλοφόρησε το δεύτερο ολοκληρωμένο άλμπουμ του μουσικού σχήματος με τίτλο Sikoses. Το άλμπουμ ηχογραφήθηκε στη Λευκωσία και αποτελείται κυρίως από συνθέσεις των ίδιων των μελών του μουσικού συγκροτήματος καθώς και συνεργατών τους, αλλά και από μερικές προσαρμοσμένες επανεκτελέσεις κυπριακών παραδοσιακών τραγουδιών. Σε αυτό το δίσκο διατηρείται η εναλλακτική προσέγγιση μελωδιών με κυπριακό παραδοσιακό ύφος, με φανερές επιρροές από ήχους της Νότιας Ιταλίας, της Σκανδιναβίας και των Βαλκανίων καθώς και ηλεκτρονικούς και άλλους μουσικούς αυτοσχεδιασμούς και πειραματισμούς. Σε παρόμοιους -αλλά εντονότερους- με τον δίσκο Grippy Grappa ρυθμούς, εντοπίζεται η θεματολογία των νέων τραγουδιών, με την οικονομική κρίση, την κρίση θεσμών και τη διαφθορά να αποτελούν τις σημαντικότερες πηγές έμπνευσης των δημιουργών και αποτυπώνονται στους στίχους στην Κυπριακή διάλεκτο, τις περισσότερες φορές με χιουμοριστικό, σαρκαστικό αλλά και αλληγορικό τρόπο. Ο τίτλος 'Sikoses' είναι δανεισμένος από την Κυπριακή διάλεκτο [σήκωση 

Κατηγορία:Κυπριακά μουσικά συγκροτήματα
Κατηγορία:Κύπριοι μουσικοί
Ξανθή Μυλωνά

Η Ξανθή Μυλωνά είναι Ελληνίδα πρώην αθλήτρια της πετοσφαίρισης και υπήρξε η τελευταία μεγάλη αρχηγός του Παναθηναϊκού, μετά τη Ρούξι Ντουμιτρέσκου.

## Βιογραφικό
Η Ξανθή Μυλωνά γεννήθηκε στη Λάρισα στις 27 Ιουλίου 1980 όπου και μεγάλωσε.  Αποφοίτησε από τα ΤΕΦΑΑ Τρικάλων και στα 23 της χρόνια αποφάσισε να μεταβεί στην Αθήνα για τη δεύτερη μεγάλη της αγάπη, μετά την πόλη της Λάρισα, το βόλεϊ και τον Παναθηναϊκό. Έχει ύψος 1,72μ και αγωνίστηκε στη θέση του λίμπερο στην ομάδα του Παναθηναϊκού.

## Προσωπική ζωή
Η Ξανθή Μυλωνά είναι παντρεμένη με τον Μιχάλη Σέγκο. 

## Καριέρα
Ξεκίνησε στη θέση του πασαδόρου, αργότερα έπαιξε ακραία στην ΕΑ Λαρίσης και κατέληξε να αγωνίζεται στη θέση του λίμπερο στην ομάδα του Παναθηναϊκού, ομάδα με την οποία κατέκτησε τα πάντα. 7 συνεχόμενα πρωταθλήματα (2005, 2006, 2007, 2008, 2009, 2010, 2011), πέντε κύπελλα(2005, 2006, 2008, 2009, 2010) καθώς και συμμετοχή σε τελικό του Challenge Cup (2009). Μαζί με τη Ρούξι Ντουμιτρέσκου κατέστησαν την ομάδα του Παναθηναϊκού, στο βόλει γυναικών, στην κορυφή της Ελλάδας για αρκετά χρόνια. Μετά την αποχώρηση της Ρούξι, από την ομάδα, η Ξανθή έγινε η αρχηγός του Τριφυλλιού και θεωρήθηκε από πολλούς η τελευταία μεγάλη αρχηγός της ομάδας. Στο τέλος της σεζόν του 2012, αποχωρεί από την ενεργό δράση δίνοντας την υπόσχεση ότι θα επιστρέψει στην ομάδα που αγάπησε και αγαπήθηκε. Στις 29 Νοεμβρίου του 2012 και βλέποντας την αγαπημένη της ομάδα ένα βήμα πριν την κατάρρευση αποφασίζει να επιστρέψει στην «οικογένεια» του ΠΑΟ και να τον βοηθήσει να παραμείνει στην κατηγορία. Με τη γαλανόλευκη φανέλα έχει αγωνιστεί 28 φορές.

## Εξωτερικοί Σύνδεσμοι
* Συνέντευξη στο GreenZone  

## Παραπομπές


Κατηγορία:Πετοσφαιρίστριες ΠΑΟ
Γκρέιτ Άιλαντ (Ιρλανδία)

Το **Γκρέιτ Άιλαντ**, (, ) είναι το τέταρτο μεγαλύτερο νησί της Ιρλανδίας μετά το Άκιλ, το Ίνισμορ και τη Valentia, θεωρώντας το νησί της Ιρλανδίας ως ηπειρωτική χώρα. Έχει έκταση 24,7 τ.χλμ. και γύρω στους 12.000 κατοίκους (2006). 
Το νησί βρίσκεται στο λιμάνι του Κορκ, λίγο πιο έξω από την πόλη του Κορκ, στις εκβολές του ποταμού Lee. Η πόλη του Κομπ βρίσκεται στο νησί, το οποίο συνδέεται με γέφυρα με τη νήσο Fota προς τα βόρεια, η οποία με τη σειρά της συνδέεται με ένα υπερυψωμένο μονοπάτι με την ηπειρωτική χώρα. 

## Εξωτερικοί σύνδεσμοι
* 

Κατηγορία:Νησιά της Ιρλανδίας
Γκόρουμνα

Το **Γκόρουμνα**, (, ) είναι το πέμπτο μεγαλύτερο νησί της Ιρλανδίας μετά το Άκιλ, το Ίνισμορ, τη Valentia και το Γκρέιτ Άιλαντ, θεωρώντας το νησί της Ιρλανδίας ως ηπειρωτική χώρα. Έχει έκταση 24 τ.χλμ. και 1.055 κατοίκους (2011). 
Το νησί συνδέεται με την ηπειρωτική χώρα με τη γέφυρα Béal an Daingin.

## Εξωτερικοί σύνδεσμοι
* 

Κατηγορία:Νησιά της Ιρλανδίας
Μπρόνσχοϊ Μπόλντκλουμπ

Η **Μπρόνσχοϊ Μπόλντκλουμπ** (*Brønshøj Boldklub*) είναι μια ποδοσφαιρική ομάδα της Δανίας, η οποία εδρεύει στην ομώνυμη συνοικία της Κοπεγχάγης και αγωνίζεται στην Danish 1st Division. Ιδρύθηκε το 1919 και έχει έδρα το Tingbjerg Idrætspark, χωρητικότητας 4000 θεατών. Η πρώτη συμμετοχή της σε πρωτάθλημα ήταν την περίοδο 1944-45. Η ομάδα έχει μερικές συμμετοχές στην ανώτατη κατηγορία της Δανίας (τότε λεγόταν 1. division) στις αρχές τις δεκαετίας του 1960 και του 1970. Τη δεκαετία του 1980 κατάφερε να συμμετάσχει ξανά στην ανώτατη κατηγορία και το 1984 τερμάτισε στην 5η θέση, την ψηλότερη που πέτυχε ποτέ. Το 1989 διαβαθμίστηκε και δεν ξαναεπέστρεψε στην ανώτατη κατηγορία.

## Εξωτερικοί σύνδεσμοι
*Brønshøj Boldklub - official site
*Brønshøj Boldklub - clubfacts at the Danish Football Association's database
*Doctor Brønshøj - Independent supporters' site with summary in English


Κατηγορία:Ποδοσφαιρικές ομάδες Δανίας
Κατηγορία:Ιδρύσεις ποδοσφαιρικών ομάδων το 1919
Μπολντκλούμπεν Φρεμ

Η **Μπολντκλούμπεν Φρεμ** είναι ένας δανέζικος αθλητικός σύλλογος από την Κοπεγχάγη. Ο σύλλογος ιδρύθηκε στις 17 Ιουλίου 1886. Είναι περισσότερο γνωστός για την ποδοσφαιρική του ομάδα. 

Έδρα της ποδοσφαιρικής ομάδας είναι το *Valby Idrætspark*, χωρητικότητας 12.000 θεατών. Συμμετέχει στη δεύτερη Ανατολική Κατηγορία. Έχει κερδίσει 6 φορές το Πρωτάθλημα ποδοσφαίρου Δανίας και δύο φορές το κύπελλo Δανίας. Μέχρι την καταστροφική χρεοκοποία του 1993, η ομάδα συμμετείχε πάντα στην ανώτατη κατηγορία, εκτός από 3 σεζόν. Μετά τη χρεοκοπία επέστρεψε στην ανώτατη κατηγορία, αλλά μια νέα χρεοκοπία το 2010 οδήγησε την ομάδα στην πέμπτη κατηγορία του πρωταθλήματος.

## Ευρωπαϊκές συμμετοχές

## Παραπομπές


## Εξωτερικοί σύνδεσμοι

* Official website
* Historical archive


Κατηγορία:Ιδρύσεις ποδοσφαιρικών ομάδων το 1886
Κατηγορία:Ποδοσφαιρικές ομάδες Δανίας
Μπολντκλούμπεν αφ 1893

Η **Μπολντκλούμπεν αφ 1893** είναι μια δανέζικη ποδοσφαιρική ομάδα η οποία αγωνίζεται στη δεύτερη Ανατολική κατηγορία. Έδρα της ομάδας είναι το * Østerbro Stadion*, χωρητικότητας 7.000 θεατών. Η ομάδα ιδρύθηκε το 1893. Έχει κερδίσει 9 πρωταθλήματα Δανίας και ένα κύπελλο.

## Τίτλοι
* **[[Πρωτάθλημα ποδοσφαίρου Δανίας]]: 9 τίτλους**
** 1916, 1927, 1929, 1930, 1934, 1935, 1939, 1942, 1946

***[[Κύπελλο Δανίας (ποδόσφαιρο ανδρών)|Κύπελλο Δανίας]]**:1982

* **35** *περιόδους* στο *[[Πρωτάθλημα ποδοσφαίρου Δανίας|1η ανώτατη κατηγορία]]*
* **28** *περιόδους* στη *[[Danish 1st Division|2η ανώτατη κατηγορία]]*
* **11** *περιόδους* στη *[[Danish 2nd Division|3η ανώτατη κατηγορία]]*

## Παραπομπές


## Εξωτερικοί σύνδεσμοι
* Official site (in Danish)

Κατηγορία:Ιδρύσεις ποδοσφαιρικών ομάδων το 1893
Κατηγορία:Ποδοσφαιρικές ομάδες Δανίας
Κέγιε ΜΚ

Η **Κέγιε ΜΚ** (Κέγιε Μπόλντκλουμπ) είναι μια ποδοσφαιρική ομάδα της Δανίας με έδρα την ομώνυμη πόλη στο νησί Σγιέλαν. Συμμετέχει στην Sjællandsserien. Έδρα της ομάδας είναι το Køge Stadion, χωρητικότητας 10000 θεατών. Η ομάδα ιδρύθηκε το 1927. Το 1954 έγινε η πρώτη ομάδα εκτός Κοπεγχάγης που κέρδισε το πρωτάθλημα Δανίας.

Η ομάδα χρεοκόπησε στις 6 Φεβρουαρίου 2009 και αναγκάστηκε να εγκαταλείψει τις επαγγελματικές κατηγορίες.

## Επιτεύγματα
* Πρωτάθλημα ποδοσφαίρου Δανίας: 1954, 1975

***34** *περιόδους* στην *[[Πρωτάθλημα ποδοσφαίρου Δανίας|ανώτατη κατηγορία]]*
***25** *περιόδους* στην *[[Danish 1st Division|2η ανώτατη κατηγορία]]*
***6** *περιόδους* στην *[[Danish 2nd Division|3η ανώτατη κατηγορία]]*

## Παραπομπές


## Εξωτερικοί σύνδεσμοι
* Official site

Κατηγορία:Κέγιε ΜΚ
Κατηγορία:Ποδοσφαιρικές ομάδες Δανίας
Κατηγορία:Ιδρύσεις ποδοσφαιρικών ομάδων το 1927
Στάδιο Πόλμαν

Το Στάδιο Πόλμαν (ολλανδικά: Polman Stadion) είναι ένα ποδοσφαιρικό γήπεδο στο Άλμελο της Ολλανδίας και είναι η έδρα της Χεράκλες Άλμελο.

## Ιστορία

Το στάδιο εγκαινιάστηκε στις 10 Σεπτεμβρίου 1999, με τον φιλικό αγώνα μεταξύ της Χεράκλες και την Τσβόλε (1-1) . Το 2005 η χωρητικότητα του γηπέδου αυξήθηκε από τις 6.900 που ήταν αρχικά στις 8.500, ενώ τοποθετήθηκε τεχνητός χλοοτάπητας.

## Παραπομπές


Κατηγορία:Στάδια ποδοσφαίρου στην Ολλανδία
Κατηγορία:Χεράκλες Άλμελο
ΧΜ Κέγιε

Η **ΧΜ Κέγιε** (Χερφέλγιε Μπόλντκλουμπ Κέγιε, δανικά: *HB Køge*, δανική  προφορά ΔΦΑ: [ˈkøːə] ή [ˈkøːjə]) είναι μια δανική επαγγελματική ποδοσφαιρική ομάδα. Δημιουργήθηκε την 1η Ιουλίου 2009 από την ένωση των Χερφέλγιε Μπόλντκλουμπ και Κέγιε ΜΚ. Συμμετέχει στην 1. Division (δεύτερη κατηγορία της Δανίας). Έδρα της ομάδας είναι το SEAS-NVE Park, χωρητικότητας 8000 θεατών. Την πρώτη σεζόν 2009-10 συμμετείχε στην Σουπερλίγκα. Διαβαθμίστηκε στην 1. Division για την περίοδο 2010-11, όπου τερμάτισε δεύτερη και επέστρεψε στη Σουπερλίγκα.

## Παραπομπές


## Εξωτερικοί σύνδεσμοι
* Official website

Κατηγορία:ΧΜ Κέγιε
Κατηγορία:Ιδρύσεις ποδοσφαιρικών ομάδων το 2009
Κατηγορία:Ποδοσφαιρικές ομάδες Δανίας
Κοπεγχάγη Μπόλντκλουμπ

Η **Κοπεγχάγη Μπόλντκλουμπ** (δανικά: *Kjøbenhavns Boldklub*, KB) είναι ένας δανέζικος αθλητικός σύλλογος από την Κοπεγχάγη που ιδρύθηκε στις 26 Απριλίου 1876. Τα τμήματα ποδοσφαίρου και κρίκετ υπάρχουν από το 1879, κάνοντας την ομάδα την παλαιότερη στην ηπειρωτική Ευρώπη. Το τμήμα αντισφαίρισης υπάρχει από το 1883. Σήμερα, ο σύλλογος έχει και τμήματα αντιπτέρισης και κολύμβησης.

## Ποδόσφαιρο
Η ποδοσφαιρική ομάδα ήταν από τις πιο πετυχημένες της Δανίας, έχοντας κερδίσει 15 πρωταθλήματα από το 1912 έως το 1980. Το 1991, ενοποιήθηκε με την Μπολντκλούμπεν 1903 (Β 1903), δημιουργώντας την ΦΚ Κοπεγχάγη. Έδρα της ομάδας ήταν το * Frederiksberg I P Opvisning*.

### Επιτεύγματα
* **[[Πρωτάθλημα ποδοσφαίρου Δανίας|Πρωταθλήματα Δανία]]ς (15):**
** 1913, 1914, 1917, 1918, 1922, 1925, 1932, 1940, 1948, 1949, 1950, 1953, 1968, 1974, 1980
***[[Κύπελλο Δανίας (ποδόσφαιρο ανδρών)|Κύπελλα Δανίας]]**: 1969

***53** *περιόδους* στην *[[Πρωτάθλημα ποδοσφαίρου Δανίας|ανώτατη κατηγορία]]*
***6** *περιόδους* στην *[[Danish 1st Division|2η κατηγορία]]*
***1** *περιόδους* στην *[[Danish 2nd Division|3η κατηγορία]]*

## Παραπομπές


## Εξωτερικοί σύνδεσμοι
*Official website
*Danish Football Association profile

Κατηγορία:Ποδοσφαιρικές ομάδες Δανίας

Κατηγορία:Ιδρύσεις ποδοσφαιρικών ομάδων το 1876
Έσμπιεργκ φΜ

Η **Έσμπιεργκ φΜ** (δανικά: *Esbjerg fB*) είναι μια δανέζικη ποδοσφαιρική ομάδα από την πόλη Έσμπιεργκ. Ιδρύθηκε στις 23 Ιουλίου 1924, από την ένωση των Esbjerg Boldklub af 1898 και Esbjerg Amatørklub af 1911. Έδρα της ομάδας είναι το Blue Water Arena, χωρητικότητας 18000 θεατών. Συμμετέχει στο Πρωτάθλημα ποδοσφαίρου Δανίας. Έχει κερδίσει 5 φορές το πρωτάθλημα Δανίας (1961, 1962, 1963, 1965 και 1979) και άλλες τρεις το κύπελλο (1964, 1976 και 2013).

## Περίοδοι στις κατηγορίες
***45** *περιόδους* στην *[[Πρωτάθλημα ποδοσφαίρου Δανίας|ανώτατη κατηγορία]]*
***24** *περιόδους* στην *[[Danish 1st Division|2η ανώτατη κατηγορία]]*
***5** *περιόδους* στην *[[Danish 2nd Division|3η ανώτατη κατηγορία]]*

## Παραπομπές


## Εξωτερικοί σύνδεσμοι
*


Κατηγορία:Ποδοσφαιρικές ομάδες Δανίας
Κατηγορία:Ιδρύσεις ποδοσφαιρικών ομάδων το 1924
Βίμποργκ ΦΦ

Η **Βίμποργκ ΦΦ** είναι μια δανέζικη επαγγελματική πόδοσφαιρική ομάδα από το Βίμποργκ (Δανία). Η ομάδα ιδρύθηκε το 1896, αλλά έπρεπε να περιμένει περισσότερο από ένα αιώνα πριν κερδίσει το πρώτο της τρόπαιο, το Κύπελλο Δανίας το 2000. Η πιο πρόσφατη περίοδος συμμετοχής της στο Πρωτάθλημα ποδοσφαίρου Δανίας ξεκινά από την περίοδο 1998-99 και τελειώνει την περίοδο 2007-08. Έδρα της ομάδας είναι το Viborg Stadion, χωρητικότητας 9566 θεατών.

## Επιτεύγματα
***[[Κύπελλο Δανίας (ποδόσφαιρο ανδρών)|Κύπελλο Δανίας]]**:
** **Κυπελλούχος (1):** 1999-2000
* **[[Danish Super Cup]]:**
** **Νικήτρια (1):** 2000

***14** *περιόδους* στην *[[Πρωτάθλημα ποδοσφαίρου Δανίας|ανώτατη κατηγορία]]*
***21** *περιόδους* στην *[[Danish 1st Division|2η ανώτατη κατηγορία]]*
***12** *περιόδους* στην *[[Danish 2nd Division|3η ανώτατη κατηγορία]]*

## Παραπομπές


## Εξωτερικοί σύνδεσμοι

* Viborg FF - official site
* Viborg FF Fans  - official supporter club site
* Fanatikos - Viborg Ultras
* VFF Nyheder - Viborg FF news


Κατηγορία:Ποδοσφαιρικές ομάδες Δανίας
Κατηγορία:Ιδρύσεις ποδοσφαιρικών ομάδων το 1896
ΦΚ Βέστσιελαντ

Η **ΦΚ Βέστσιελαντ** (δανικά: *FC Vestsjælland*) είναι δανέζικη, επαγγελματική ποδοσφαιρική ομάδα, η οποία συμμετέχει στο Πρωτάθλημα ποδοσφαίρου Δανίας. Έδρα της ομάδας είναι το Slagelse Stadion, χωρητικότητας 10.000 θεατών. Ιδρύθηκε το 2008. Εντός έδρας φοράει κόκκινες φανέλες και μπλε παντελονάκια και εκτός έδρας φοράει κίτρινες φανέλες και μαύρα παντελονάκια.

## Παραπομπές


## Εξωτερικοί σύνδεσμοι

*Official Site
*Slagelse B&I
*FCV Vikings Divisionsholdet


Κατηγορία:Ποδοσφαιρικές ομάδες Δανίας
Κατηγορία:Ιδρύσεις ποδοσφαιρικών ομάδων το 2008
Βάιλε Μπόλντκλουμπ Κόλντινγκ

Η **Βάιλε Μπόλντκλουμπ Κόλντινγκ** ήταν μια δανέζικη ποδοσφαιρική ομάδα. Είχε ιδρυθεί τον Ιούνιο του 2011 από την ένωση των Βάιλε BK και Κόλντινγκ ΦΚ και διαλύθηκε τον Ιουνίου 2013, με τις δύο ομάδες να επαναδημιουργούνται. Συμμετείχε δύο περιόδους στην 1. Division, τη δεύτερη κατηγορία Δανίας. Έδρα της ομάδας ήταν το Vejle Stadion, χωρητικότητας 10500 θεατών.

## Εξωτερικοί σύνδεσμοι
* Official site 

Κατηγορία:Ποδοσφαιρικές ομάδες Δανίας
Κατηγορία:Ιδρύσεις ποδοσφαιρικών ομάδων το 2011
Βάνλοσε ΙΦ

Η **Βάνλοσε ΙΦ** είναι μια δανέζικη ποδοσφαιρική ομάδα, η οποία αγωνίζεται στην Danmarksserien. Ιδρύθηκε το 1921. Έδρα της ομάδας είναι το Vanløse Idrætspark, χωρητικότητας 5000 θεατών. Έχει κερδίσει το κύπελλο Δανίας το 1974. Συμμετείχε 2 περιόδους στο Πρωτάθλημα ποδοσφαίρου Δανίας, 23 περιόδους στο δεύτερο επίπεδο και άλλες 18 στο τρίτο επίπεδο ποδοσφαιρικού πρωταθλήματος Δανίας.

## Εξωτερικοί σύνδεσμοι
* Vanløse IF 
* Avarta - Vanløse on YouTube.com

Κατηγορία:Ποδοσφαιρικές ομάδες Δανίας

Κατηγορία:Ιδρύσεις ποδοσφαιρικών ομάδων το 1921
ΜΚ Αβάρτα

Η **BΚ Αβάρτα** είναι μια δανέζικη ποδοσφαιρική ομάδα η οποία αγωνίζεται στη Danish 2nd Division East, την τρίτη κατηγορία Δανίας. Η ομάδα ιδρύθηκε το 1953 σαν *Rødovrevejens Boldklub*. Έδρα της ομάδας είναι το Espelundens Idrætsanlæg, χωρητικότητας 6000 θεατών. Έχει δύο συμμετοχές στη Danish 1st Division, τη δεύτερη κατηγορία της χώρας (1995-96, 1996-97). Χρώματα της ομάδας είναι το πράσινο και το άσπρο.

## Εξωτερικοί σύνδεσμοι
*Επίσημη Ιστοσελίδα (στα Δανικά)

Κατηγορία:Ποδοσφαιρικές ομάδες Δανίας
Κατηγορία:Ιδρύσεις ποδοσφαιρικών ομάδων το 1953
Εθνική Δανίας Κ-21 (ποδόσφαιρο ανδρών)

Η **Εθνική Δανίας U21 (ποδόσφαιρο ανδρών)** είναι η εθνική ομάδα ποδοσφαίρου της Δανίας, για ποδοσφαιριστές κάτω των 21 ετών. Συμμετέχει στο Ευρωπαϊκό πρωτάθλημα ποδοσφαίρου U21. Δημιουργήθηκε το 1976 και ελέγχεται από την Δανέζικη Ποδοσφαιρική Ομοσπονδία.

## Ευρωπαϊκό πρωτάθλημα ποδοσφαίρου U21

*1978 – Προημιτελικά
*1980 με 1984 – *Δεν προκρίθηκε*
*1986 – Προημιτελικά
*1988 με 1990 – *Δεν προκρίθηκε*
*1992 – Ημιτελικά
*1994 με 2004 – *Δεν προκρίθηκε*
*2006 – Ομίλοι
*2007 με 2009 – *Δεν προκρίθηκε*
*2011 – Ομίλοι
*2013 - *Δεν προκρίθηκε*

## Θερινοί ολυμπιακοί αγώνες

Μέχρι και τους Ολυμπιακούς αγώνες του 1988, τα παιχνίδια στις ολυμπιάδες προσμετρούσαν σαν παιχνίδια της εθνικής ομάδας. Από το 1992, τα παιχνίδια αυτά προσμετρούνται στην εθνική κάτω των 21 ετών.

*1992 – Ομίλοι
*1996 με 2012 – *Δεν προκρίθηκε*

## Δείτε ακόμη
* Εθνική Δανίας (ποδόσφαιρο ανδρών)
* Εθνική Δανίας U19 (ποδόσφαιρο ανδρών)
* Εθνική Δανίας U17 (ποδόσφαιρο ανδρών)

## Εξωτερικοί σύνδεσμοι
* UEFA Under-21 website
* DBU Under-21 website 

Κατηγορία:Εθνικές ομάδες ποδοσφαίρου Κ-21 Ευρώπης
Κατηγορία:Εθνική Δανίας (ποδόσφαιρο)
Κατηγορία:Ποδόσφαιρο νέων ανά χώρα
Εθνική Δανίας Κ-19 (ποδόσφαιρο ανδρών)

Η **Εθνική Δανίας U19 (ποδόσφαιρο ανδρών)** είναι η εθνική ομάδα ποδοσφαίρου της Δανίας, για ποδοσφαιριστές κάτω των 19 ετών. Συμμετέχει στο Ευρωπαϊκό πρωτάθλημα ποδοσφαίρου U19 και στο Παγκόσμιο Κύπελλο ποδοσφαίρου U20. Δημιουργήθηκε το 1950 σαν Εθνική Δανίας U18 (ποδόσφαιρο ανδρών). Το 2001 άλλαξε το όνομα της σε U19. Ελέγχεται από την Δανέζικη Ποδοσφαιρική Ομοσπονδία.

## Ευρωπαϊκό πρωτάθλημα ποδοσφαίρου U18

## Ευρωπαϊκό πρωτάθλημα ποδοσφαίρου U19

## Δείτε ακόμη
* Εθνική Δανίας (ποδόσφαιρο ανδρών)
* Εθνική Δανίας U21 (ποδόσφαιρο ανδρών)
* Εθνική Δανίας U17 (ποδόσφαιρο ανδρών)

Κατηγορία:Εθνική Δανίας (ποδόσφαιρο)
Κατηγορία:Ποδόσφαιρο στη Δανία
Δανια
Κούκουρας Μεσσηνίας

Ο **Κούκουρας**,  είναι νεοσύστατος οικισμός, αποτελούμενος κυρίως από τουριστικές και εξοχικές κατοικίες που είναι απλωμένες σε ευρύτερες αποστάσεις μεταξύ τους, σε υψόμετρο που κυμαίνεται από 40 - 80 μέτρα από την επιφάνεια της θάλασσας, και βρίσκεται νοτιοδυτικά, στο νομό Μεσσηνίας.

## Ιστορικό
Ο οικισμός του Κούκουρα αναγνωρίστηκε ως οικισμός στις 9 Μαΐου του 2011 και συμπεριλήφθηκε στο Δήμο Πύλου - Νέστορος. Ο οικισμός πήρε την ονομασία που πριν έφερε η ευρύτερη περιοχή στην οποία και βρίσκεται.

Ο Κούκουρας, σύμφωνα με την απογραφή του 2011, έχει πληθυσμό 33 κατοίκους και διοικητικά ανήκει στην Κοινότητα Βασιλιτσίου, της Δημοτικής Ενότητας Κορώνης, του Δήμου Πύλου - Νέστορος, της Περιφέρειας Πελοποννήσου, όπως διαμορφώθηκε με το Πρόγραμμα Καλλικράτης, ενώ κατά το παρελθόν και μέχρι το 2010, η ομώνυμη περιοχή Κούκουρας, στην οποία οικοδομήθηκε σταδιακά ο σύγχρονος οικισμός, με βάση το Σχέδιο Καποδίστριας, ανήκε στο Δήμο Κορώνης. Οι κάτοικοι του Κούκουρα απασχολούνται κυρίως με τον τουρισμό και δευτερευόντως με παραδοσιακές αγροτικές καλλιέργειες. Γνωστή είναι και η παραλία του συνοικισμού, η παραλία του Κούκουρα. Ο οικισμός βρίσκεται στο τέλος της δημοτικής οδού Φανερωμένης - Κούκουρα, που τελεί υπό κατασκευή.
## Παραπομπές


## Εξωτερικοί σύνδεσμοι
* Δήμος Πύλου - Νέστορος, επίσημη ιστοσελίδα: www.pylos-nestor.gr

## Χάρτης περιοχής


Κατηγορία:Χωριά της περιφερειακής ενότητας Μεσσηνίας
Κατηγορία:Επαρχία Πυλίας
Κατηγορία:Δήμος Πύλου - Νέστορος
Κατηγορία:Δήμος Κορώνης
Κατηγορία:Δημοτική Ενότητα Κορώνης
Τορόντο Σίτι

Η **Τορόντο Σίτι** ήταν μια καναδική ποδοσφαιρική ομάδα από το Τορόντο. Μεταξύ 1961 και 1967, χρησιμοποιώντας αυτό το όνομα συμμετείχε τόσο στην Eastern Canada Professional Soccer League όσο και στην United Soccer Association. Η ομάδα ιδρύθηκε το 1961 από τον Steve Stavro και συμμετείχε στην Eastern Canada Professional Soccer League. Το 1966, ο Steve Stavro διαφώνησε με τους διαχειριστές του πρωταθλήματος και απέρυσε την ομάδα από αυτό.

Το 1966, ο Stavro βοήθησε στη δημιουργία της United Soccer Association και ένταξε στο νέο πρωτάθλημα μια ομάδα με το όνομα **Τορόντο Σίτι**. Η United Soccer Association αρχικά ήθελε να ξεκινήσει το πρωτάθλημα την Άνοιξη του 1968. Ωστόσο, ένα αντίπαλο πρωτάθλημα, το National Professional Soccer League, ανακοίνωσε ότι ήταν έτοιμο να ξεκινήσει το 1967. Έτσι, επειδή δεν ήθελε να χάσει έδαφος από τους αντιπάλους, αποφάσισε να αρχίσει άμεσα το πρωτάθλημα. Χωρίς δικούς του ποδοσφαιριστές, επέλεξε να εισάγει ολόκληρες ομάδας από την Ευρώπη και τη Νότια Αμερική. Η πρόθεση ήταν ότι οι ομάδες αυτές θα αντιπροσωπεύουν τα franchises κατά την εναρκτήρια σεζόν, δίνοντάς τους χρόνο για να δημιουργήσουν το δικό τους ρόστερ για την επόμενη σεζόν. Η **Τορόντο Σίτι** εκπροσωπήθηκε από την σκωτσέζικη Χιμπέρνιαν ΦΚ.

Μαζί με τις Cleveland Stokers, Detroit Cougars, New York Skyliners, Boston Rovers και Washington Whips, η Τορόντο Σίτι συμμετείχε στην *Eastern Division*. Στην παραγματικότητα, οι ομάδες αυτές ήταν οι Στόουκ Σίτι Φ.Κ., Γκλεντόραν ΦΚ, C.A. Cerro, Σάμροκ Ρόβερς και Αμπερντίν ΦΚ αντίστοιχα. Η Τορόντο Σίτι τερμάτισε στην τρίτη θέση, πίσω από τιςStokers και Whips. Το Δεκέμβριο του 1967 οι United Soccer Association και NPSL ενοποιήθηκαν στην North American Soccer League. Ως αποτέλεσμα, μερικά από τα franchises της πρώτης, συμπεριλαμβανομένης της *Τορόντο Σίτι*, καταργήθηκαν. Αυτό έγινε γιατί δεν ήθελαν να υπάρχουν περισσότερες από μία ομάδες από την ίδια πόλη στην νέα NASL. Η Τορόντο Σίτι έχασε τη θέση της από την Toronto Falcons.

## Παραπομπές


## Εξωτερικοί σύνδεσμοι
* Toronto City 1967 squad
* Steve Stavro biography 

Κατηγορία:Ιδρύσεις ποδοσφαιρικών ομάδων το 1961
Κατηγορία:Χιμπέρνιαν ΦΚ
Κατηγορία:Ποδοσφαιρικές ομάδες Καναδά
Κατηγορία:Τορόντο Σίτι
Κατηγορία:Τορόντο
ΚΦ Μονρεάλ

Η **ΚΦ Μονρεάλ**, παλαιότερα **Μόντρεαλ Ίμπακτ** (αγγλικά: *Montreal Impact*, γαλλικά: *Impact de Montréal*), είναι μια καναδική επαγγελματική ποδοσφαιρική ομάδα από το Μόντρεαλ της επαρχίας Κεμπέκ. Συμμετέχει στην Μέιτζορ Λιγκ Σόκερ (MLS). Ξεκίνησε να αγωνίζεται στο πρωτάθλημα το 2012 ως ο 19ος δικαιοδόχος (franchise) με προνόμιο συμμετοχής στην MLS και ο τρίτος καναδικός σύλλογος.

Αντικατέστησε την Μόντρεαλ Ίμπακτ, ομάδα με διαφορετική νομική υπόσταση, η οποία είχε δικαίωμα συμμετοχής στη δευτέρου επιπέδου κατηγορία Νορθ Αμέρικαν Σόκερ Λιγκ (NASL). Έδρα της ομάδας είναι το Σταντ Σαπουτό, χωρητικότητας 20.521 θεατών.

Το 2015 υπήρξε φιναλίστ του ΚΟΝΚΑΚΑΦ Τσάμπιονς Λιγκ χάνοντας στο διπλό τελικό από τη μεξικανική Κλουμπ Αμέρικα.

## Τίτλοι
* **Εθνικοί τίτλοι**
** **[[Καναδικό Πρωτάθλημα]]**
:: **Πρωταθλήτρια** (3): 2008, 2013, 2014

* **Άλλα τρόπαια**
** **Walt Disney World Pro Soccer Classic**
:: **Νικήτρια** (1): 2013

## Σημειώσεις

## Παραπομπές


## Εξωτερικοί σύνδεσμοι
* 


Κατηγορία:Ιδρύσεις ποδοσφαιρικών ομάδων το 2010
Κατηγορία:Ποδοσφαιρικές ομάδες Καναδά
Τορόντο Μπλίζαρτ (1971-1984)

Η **Τορόντο Μπλίζαρτ (1971-1984)** ήταν μια επαγγελματική ποδοσφαιρική ομάδα από το Τορόντο, Οντάριο, Καναδάς. Συμμετείχε στην North American Soccer League. Έδρα της ομάδας ήταν το Varsity Stadium, χωρητικότητας 22000 θεατών. Το 1975, ενωποιήθηκε μτ την Toronto Croatia της Canadian National Soccer League, και έγινε **Τορόντο Μέτρος-Κροέσια**.  Η ομάδα κέρδισε το πρωτάθλημα Soccer Bowl 1976. Την 1η Φεβρουαρίου, το Global Television Network αγόρασε τα διακαιώματα των παιχνιδιών της ομάδας. Ακολούθως η ομάδα επέστρεψε στην Canadian National Soccer League σαν μια ξεχωριστή ομάδα. Με μόνο 7 από τους 26 ποδοσφαιριστές να παραμένουν στο ρόστερ της, η ομάδα μετονομάστηκε σε **Τορόντο Μπλίζαρτ**. Παρέμεινε μέρος της North American Soccer League μέχρι το 1984, την τελευταία περίοδο διοργάνωσης του πρωταθλήματος.

## Τίτλοι
* North American Soccer League, Soccer Bowl: 1976
* Divisions: 1973, 1977
* Conference: 1976

## Εξωτερικοί σύνδεσμοι
* Toronto Blizzard on FunWhileItLasted.net
* Gallery of Toronto Blizzard jerseys on NASLJerseys.com

## Παραπομπές


## Βιβλιογραφία
*Wangerin, David. Soccer in a Football World: The Story of America's Forgotten Game. WSC Book (2006).


Κατηγορία:Ιδρύσεις ποδοσφαιρικών ομάδων το 1971
Κατηγορία:Ποδοσφαιρικές ομάδες Καναδά
Κατηγορία:Τορόντο
Κελτική θάλασσα

Η **Κελτική θάλασσα** (, , ουαλικά: Y Môr Celtaidd, κορνουαλικά: An Mor Keltek, βρετονικά: Ar Mor Keltiek, ) είναι η περιοχή του Ατλαντικού Ωκεανού ανοικτά της νότιας ακτής της Ιρλανδίας, οριοθετείται από τον πορθμό του Αγίου Γεωργίου, το Κανάλι του Μπρίστολ, τη Μάγχη και τον Βισκαϊκό κόλπο, καθώς και τα γειτονικά τμήματα της Ουαλίας, Κορνουάλης, Ντέβον, και Βρετάνης. Τα νότια και τα δυτικά όρια οριοθετούνται από την υφαλοκρηπίδα, η οποία διακόπτεται απότομα.

## Ιστορία

Η Κελτική θάλασσα παίρνει το όνομά της από την κελτική κληρονομιά των βόρειων και ανατολικών εδαφών που την περικλείουν. Το όνομα προτάθηκε για πρώτη φορά από τον Έρνεστ Ουίλιαμ Λάιονς Χολτ σε μία συνεδρίαση εμπειρογνωμόνων αλιέων από την Αγγλία, την Ιρλανδία, τη Σκωτία και τη Γαλλία που έγινε στο Δουβλίνο το 1921. Το βόρειο τμήμα της θάλασσας αυτής προηγουμένως θεωρούνταν τμήμα του πορθμού του Αγίου Γεωργίου και το νότιο τμήμα, ήταν ένα γενικό μέρος των «Νοτιοδυτικών Προσεγγίσεων» (Southwest Approaches) της Βρετανίας. Η ανάγκη για ένα κοινό όνομα άρχισε να γίνεται αισθητή λόγω της κοινής θαλάσσιας βιολογίας, γεωλογίας και υδρολογίας. Η χρήση του νέου ονόματος υιοθετήθηκε πρώτα στη Γαλλία, και έπειτα στις λοιπές αγγλόφωνες χώρες ενώ αργότερα υιοθετήθηκε από θαλάσσιους βιολόγους, ωκεανογράφους, και από τις επιχειρήσεις εξερεύνησης πετρελαίου.

## Γεωγραφική θέση

Επειδή δεν υπάρχουν τα χαρακτηριστικά της γης για να διακριθεί η Κελτική θάλασσα από τον ανοιχτό Ατλαντικό ωκεανό προς τα νότια και τα δυτικά γι'αυτό, για τα όρια αυτά ο Χολτ πρότεινε ένα θαλάσσια περίγραμμα 200 οργιών (366 μέτρα) και το νησί της Ουεσάν στην άκρη της Βρετάνης. Ο ορισμός αυτός εγκρίθηκε μόλις το 1974 από την υδρογραφική υπηρεσία του Βρετανικού Βασιλικού Ναυτικού για χρήση. 
Ο Διεθνής Υδρογραφικός Οργανισμός καθορίζει τα όρια της Κελτικής θάλασσας ως εξής:
*Από τον Βορρά: Το νότιο όριο της Ιρλανδικής θάλασσας (η γραμμή που ενώνει το Σεντ Ντέιβιντς Χεντ με το Κάρνσορ Πόιντ), η νότια ακτή της Ιρλανδίας και από το Μίζεν Χεντ μία γραμμή που φτάνει έως τη θέση .
*Από δυτικά και νότια: Μια γραμμή από τη θέση  προς τα νότια έως τον 49ο βόρειο παράλληλο και από εκεί έως το γεωγραφικό πλάτος 46°30'N δηλαδή το δυτικό όριο του Βισκαϊκού κόλπου (η γραμμή που ενώνει το ακρωτήριο Ορτεγάλ με το Πένμαρτς Πόιντ) και από εκεί κατά μήκος της γραμμής έως το Πένμαρτς Πόιντ.
*Από Ανατολικά: Το δυτικό όριο της Μάγχης (η γραμμή που ενώνει τη νήσο Βιέρζ με το Λαντς Εντ) και το δυτικό όριο του καναλιού του Μπρίστολ (η γραμμή που ενώνει το Χάρτλαντ Πόιντ έως το Σεντ Γκόβανς Χεντ).

## Παραπομπές


## Εξωτερικοί σύνδεσμοι
* 

Κατηγορία:Ατλαντικός Ωκεανός
Κατηγορία:Θάλασσες της Ευρώπης
Κατηγορία:Γεωγραφία της Ιρλανδίας
Κατηγορία:Γεωγραφία του Ηνωμένου Βασιλείου
Πορθμός του Αγίου Γεωργίου

thumb|Χάρτης που απεικονίζει το Κανάλι του Αγίου Γεωργίου και τη Θάλασσα της Ιρλανδίας

Ο **Πορθμός του Αγίου Γεωργίου** (, , ουαλικά: Sianel San Siôr) βρίσκεται στον Ατλαντικό ωκεανό και είναι μία λωρίδα θάλασσας που συνδέει την Ιρλανδική θάλασσα στον βορρά με την Κελτική θάλασσα στα νοτιοδυτικά. Το στενότερο σημείο του πορθμού έχει πλάτος 76 χιλιόμετρα. Ιστορικά, το όνομα "Πορθμός του Αγίου Γεωργίου" χρησιμοποιήθηκε εναλλακτικά με το «Θάλασσα της Ιρλανδίας» ή «Ιρλανδικό κανάλι" και περιλάμβανε όλα τη θαλάσσια περιοχή δυτικά της Ιρλανδίας και ανατολικά της Μεγάλης Βρετανίας. Αργότερα περιορίστηκε στο τμήμα που χωρίζει την Ουαλία από το Λένστερ, ενώ μερικές φορές εκτείνεται νότια έως τη θαλάσσια περιοχή μεταξύ της Ουέστ Κάντρι της Αγγλίας και του Ανατολικού Μάνστερ, η οποία θαλάσσια περιοχή από το 1970 ονομάζεται Κελτική Θάλασσα. Η ονομασία πορθμός του Αγίου Γεωργίου καταγράφεται για πρώτη φορά το 1578 στο αρχείο του δεύτερου ταξιδιού του Μάρτιν Φρόμπισερ. Λέγεται ότι προέρχεται από ένα μύθο ο οποίος αναφέρει ότι ο Άγιος Γεώργιος είχε ταξιδέψει από τη Βυζαντινή Αυτοκρατορία μέχρι τη Ρωμαϊκή Βρετανία, φτάνοντας στη Μεγάλη Βρετανία μέσω του καναλιού που φέρει το όνομά του.

## Παραπομπές


## Εξωτερικοί σύνδεσμοι
* 

Αγιος Γεωργιος
Αγιος Γεωργιος
Αγιος Γεωργιος
Κατηγορία:Διεθνείς πορθμοί
Μόντρεαλ Ίμπακτ (1992–2011)

Η **Μόντρεαλ Ίμπακτ** (γαλλικά: *Impact de Montréal*, αγγλικά: *Montreal Impact*) ήταν μια καναδική, επαγγελματική ποδοσφαιρική ομάδα από το Μόντρεαλ που βρίσκεται στο Κεμπέκ του Καναδά. Ιδρύθηκε το 1992 και συμμετείχε στο Νορθ Αμέρικαν Σόκερ Λιγκ (NASL), το δεύτερο επίπεδο του συστήματος ποδοσφαιρικών πρωταθλημάτων ΗΠΑ μέχρι το 2011. Έδρα της ομάδας ήταν το Σταντ Σαπουτό, χωρητικότητας 13.034 θεατών. Χρώματα της το μπλε και το άσπρο. 

Στις 7 Μαΐου  του 2010, ο ιδιοκτήτης του συλλόγου Ζοέ Σαπουτό χορηγήθηκε δικαιόχρηση (franchise) συμμετοχής στη Μέιτζορ Λιγκ Σόκερ (MLS) αρχής γενομένης το 2012. Παρά το γεγονός ότι, από νομικής άποψης, η ομάδα που αγωνίζεται στην MLS είναι μια εντελώς ξεχωριστή οντότητα, η νέα ομάδα φέρει το όνομα και διατηρεί την κληρονομιά της αρχικής ομάδας στο νέο πρωτάθλημα.

## Παραπομπές


## Εξωτερικοί σύνδεσμοι
*
*Official website
*Impact Soccer fan site
*Ultras Montréal supporters' site


Κατηγορία:Ιδρύσεις ποδοσφαιρικών ομάδων το 1993
Κατηγορία:Ποδοσφαιρικές ομάδες Καναδά
Χούτνικ Βαρσοβίας

Η **Χούτνικ Βαρσοβίας** είναι μια πολωνική, επαγγελματική ποδοσφαιρική ομάδα από τη Βαρσοβία. Ιδρύθηκε στις 21 Απριλίου 1957 σαν **Hutniczy Klub Sportowy** και μετονομάστηκε σε **Bielański Klub Sportowy** το 2001. Δεν έχει αγωνιστεί ποτέ στην ανώτατη κατηγορία και η ψηλότερη θέση που κατέκτησε ήταν η 6η θέση στην Polish First League (1992/93). Στο Κύπελλο Πολωνίας έφτασε στα προημιτελικά του 1991. Έδρα της ομάδας είναι το Marymoncka 42 Street, χωρητικότητας 8000 θεατών.

## Εξωτερικοί σύνδεσμοι
* Official website 
* Hutnik profile in 90minut.pl 


Κατηγορία:Ποδοσφαιρικές ομάδες Πολωνίας
Κατηγορία:Ιδρύσεις ποδοσφαιρικών ομάδων το 1957
Χούτνικ Νόβα Χούτα

Η **Χούτνικ Κρακοβίας** είναι μια πολωνική ποδοσφαιρική ομάδα από την Κρακοβία. Η ομάδα ιδρύθηκε το 1950. Συμμετέχει στην III liga. Έδρα της ομάδας είναι το Stadion Suche Stawy, χωρητικότητας 65000 θεατών. Έχει συμμετάσχει 7 σεζόν στο Πρωτάθλημα ποδοσφαίρου Πολωνίας. Μεγαλύτερη επιτυχία της ομάδας είναι ητρίτη θέση στην περίοδο 1995-96, με αποτέλεσμα να εξασφαλίσει συμμετοχή στο Κύπελλοα ΟΥΕΦΑ. Σε αυτή τη διοργάνωση απέκλεισε την Khazri Buzovna από το Αζερμπαϊτζάν (9:0 και 2:2), τη ΣΚ Σίγκμα Όλομουτς από τη Τσεχία (0:1 και 3:1), αλλά αποκλείστηκε από τη ΑΣ Μονακό (0:1 and 1:3). Η ομάδα διαλύθηκε λόγω χρεών και επαναδημιουργήθησε σαν **Χούτνικ Νόβα Χούτα** το 2010 και έγινε δεκτή στην IV.

## Εξωτερικοί σύνδεσμοι
* 
* Official Website of Hutnik Nowa Huta
* Hutnik Kraków - Official Website of Supporters 
* Hutnik Kraków - Official Website of Sports Stock Company

Κατηγορία:Χούτνικ Νόβα Χούτα
Κατηγορία:Ποδοσφαιρικές ομάδες Πολωνίας
Κατηγορία:Ιδρύσεις ποδοσφαιρικών ομάδων το 1950
Κατηγορία:Ποδοσφαιρικοί σύλλογοι με ιδιοκτήτες τους οπαδούς
Φλότα Σφινοούιστσιε

Η **Φλότα Σβινόουστσιε** (ΔΦΑ [ˈflɔta ɕfinoˈujɕt͡ɕɛ]) είναι μια ποδοσφαιρική ομάδα από την πόλη Σβινούτσιε. Συμμετέχει στην I Liga. Έδρα της ομάδας είναι το Nasz Stadion,, χωρητικότητας 3070 θεατών. Η ομάδα ιδρύθηκε το στις 17 Απριλίου 1957. Εκτός απο ποδόσφαιρο διαθέμει και τμήματα Μπριτζ και επιτραπέζιας αντισφαίρισης. Καλύτερη πορεία στο κύπελλο Πολωνίας ήταν το 2003-04 όταν έφτασε στα προημιτελικά.

## Παραπομπές


## Εξωτερικοί σύνδεσμοι
* Official club website


Κατηγορία:Ποδοσφαιρικές ομάδες Πολωνίας
Κατηγορία:Ιδρύσεις ποδοσφαιρικών ομάδων το 1957
Σπάρτα Μπροντνίτσα

Η **Σπάρτα Μπροντνίτσα** είναι πολωνική, ποδοσφαιρική ομάδα η οποία αγωνίζεται στη IV Liga. Ιδρύθηκε το 1992 σαν **Gymnasial Fussbal Club**. Ιδρύθηκε το 1913. Έδρα της ομάδας είναι το Brodnica OSiR Stadium, χωρητικότητας 2500 θεατών. Έχει 6 συμμετοχές στο πρωτάθλημα Polish Second League (1994–1995, 1998–1999, 1999–2000, 2000–2001, 2001–2002, 2002–2003). Χρώματα της ομάδας είναι το κίτρινο και το μαύρο.

## Εξωτερικοί σύνδεσμοι
*Sparta official website (Polish)
*Sparta at the Fans  website (Polish)
*Sparta at the 90minut.pl  website (Polish)
*Sparta at the futbolowo.pl  website (Polish)


Κατηγορία:Ποδοσφαιρικές ομάδες Πολωνίας
Κατηγορία:Ιδρύσεις ποδοσφαιρικών ομάδων το 1913
Whatever People Say I Am, That's What I'm Not

Το **Whatever People Say I Am, That's What I'm Not** είναι το πρώτο άλμπουμ του Αγγλικού ροκ συγκροτήματος Arctic Monkeys. 

Κυκλοφόρησε στις 23 Ιανουαρίου του 2006, από την δισκογραφική Domino Recording Company. Την πρώτη εβδομάδα κυκλοφορίας του στη Βρετανία ξεπέρασε τις 360.000 πωλήσεις, σπάζοντας το ρεκόρ πωλήσεων για εναρκτήριο άλμπουμ συγκροτήματος στη μουσική βιομηχανία της χώρας, το οποίο μέχρι εκείνη τη στιγμή ανήκε στο συγκρότημα Elastica για το ομώνυμο άλμπουμ τους. Έφτασε στην πρώτη θέση των charts στο Ηνωμένο Βασίλειο, όπου με πάνω από 1.200.000 πωλήσεις έγινε τέσσερις φορές πλατινένιο, την Αυστραλία και την Ιρλανδία.

Η αποδοχή του ήταν μεγάλη, καταλαμβάνοντας για το ίδιο και τους Arctic Monkeys ένα μεγάλο αριθμό βραβείων και διακρίσεων. Το Αμερικανικό μουσικό περιοδικό Rolling Stone κατέταξε το άλμπουμ στην 371η θέση του καταλόγου με τα 500 σημαντικότερα άλμπουμ όλων των εποχών, ενώ το Βρετανικό NME στην 19η θέση στη δική του αντίστοιχη λίστα, έπειτα από ψηφοφορία. 

## Τραγούδια άλμπουμ
Οι στίχοι και η σύνθεση όλων των τραγουδιών ανήκουν στον Άλεξ Τέρνερ.
#The View from the Afternoon
#I Bet You Look Good on the Dancefloor
#Fake Tales of San Francisco
#Dancing Shoes
#You Probably Couldn't See for the Lights But You Were Staring Straight at Me
#Still Take You Home
#Riot Van
#Red Light Indicates Doors Are Secured
#Mardy Bum
#Perhaps Vampires Is a Bit Strong But...
#When the Sun Goes Down
#From the Ritz to the Rubble
#A Certain Romance

## Βραβεία και διακρίσεις

*Νικητής του βραβείου Barclaycard Mercury Prize
*5th καλύτερο βρετανικό album – NME
*Best Album – Q Awards
*Άλμπουμ της χρονιάς – NME
*Άλμπουμ της χρονιάς – Crossbeat Magazine (Ιαπωνία)
*Άλμπουμ της χρονιάς – Περιοδικό Time
*Άλμπουμ της χρονιάς – Hot Press Magazine (Ιρλανδία)
*Καλύτερο Διεθνές Άλμπουμ – Meteor Music Awards (Ιρλανδία)
*Καλύτερο Βρετανικό Άλμπουμ – 2007 BRIT Awards
*Καλύτερο Βρετανικό Συγκρότημα (στους Arctic Monkeys) – 2007 BRIT Awards
*100 κορυφαία άλμπουμς των '00 από το περιοδικό Rolling Stone – #41
*500 κορυφαία άλμπουμς όλων των εποχών από το περιοδικό Rolling Stone  - #371
*500 κορυφαία άλμπουμς όλων των εποχών από το περιοδικό NME - #19

Επίσης, σε διαδικτυακή ψηφοφορία του 2009 από το MTV ψηφίστηκε στην ένατη θέση στην κατηγορία 'Κορυφαίο Άλμπουμ Όλων των Εποχών (Greatest Album Ever).

## Παραπομπές


Κατηγορία:Άλμπουμ του 2006
Κατηγορία:Άλμπουμ των Arctic Monkeys
Τέμενος Σεχζάντε

Το **Τέμενος Σεχζάντε** (τούρκικα:Sehzade Camii) είναι ένα οθωμανικό τέμενος που βρίσκεται στην συνοικία Φατίχ και είναι χτισμένο στον τρίτο λόφο της Κωνσταντινούπολης. Κάποιες φορές στα ελληνικά αναφέρεται ως **Τέμενος του Πρίγκιπα**.

## Ιστορία

Το συγκρότημα Σεχσαντέ χτίστηκε με διαταγή του σουλτάνου Σουλεϊμάν Α΄ του Μεγαλοπρεπούς (1494-1566) και κατασκευάστηκε απο τον αρχιτέκτονά του, Μιμάρ Σινάν.Το τέμενος χτίστηκε προς τιμήν του γιου του Σουλεϊμάν, Μεχμέτ (1521-1543) που πέθανε το 1543 σε ηλικία 22 ετών απο ευλογιά. Μέσα σε πολύ σύντομο χρονικό διάστημα χτίστηκε το τέμενος μαζί με το συγκρότημα.

## Αρχιτεκτονική
### Εξωτερικό
Το τζαμί είναι περιτριγυρισμένο από μία αυλή με έκταση ίση με αυτή του τζαμιού. Η αυλή περιβάλεται απο μία περίστυλη στοά με 5 τρούλους σε κάθε πλευρά,με περίτεχνες καμάρες σε λευκό και ρόζ μάρμαρο. Στο κέντρο της αυλής υπάρχει ένα συντριβάνι που χτίστηκε από τον σουλτάνο Μουράτ Δ΄. Επίσης υπάρχουν 2 μιναρέδες.

Το ίδιο το τζαμί έχει τετράγωνη κάτοψη και καλύπτεται από έναν θόλο που πλαισιώνεται από 4 ημιθόλους. Ο τρούλος στηρίζεται σε 4 πεσσούς και έχουν διάμετρο 19 μέτρα και 17 μέτρα. Σε αυτό το κτήριο ο Μιμάρ Σινάν διαπίστωσε την τεχνική της κιονοστοιχίας στην βόρεια και στην νότια πρόσοψη προκειμένου να κρύψουν την εντοίχιση.

### Εσωτερικό

Το εσωτερικό του τζαμιού έχει ένα συμμετρικό σχέδιο που βρίσκεται στον θόλο και απλώνεται στους ημιθόλους και έχει σχήμα τετράφυλλου τριφυλλιού. Αυτή η τεχνική δεν είναι πετυχημένη γιατί απομωνώνονται οι 4 προβλήτες που είναι απαραίτητες για να στηρίξουν τον τρούλο. Αυτή η τεχνική δεν επαναλήφθηκε από τον Μιμάρ Σινάν. Γενικά το εσωτερικό του τζαμιού έχει μία πολύ απλή διακόσμηση.

## Συγκρότημα

Το συγκρότημα (Κουλιγιέ) του τζαμιού βρίσκεται ανάμεσα στο Τέμενος Φατίχ και στο Τέμενος Βαγιαζίτ Β΄. Το συγκρότημα αποτελείται από το τζαμί, τον Τουρμπέ του Ηγεμόνα Μεχμέτ, 2 μεντρεσέδες και μία ιμαρέτ (αίθουσα γιά συσσίτια). Το τζαμί και η αυλή περιβάλλονται από ένα τείχος που τα χωρίζει από το υπόλοιπο συγκρότημα.

## Τουρμπές

Οι 2 τουρμπέδες είναι αξιοσημείωτοι για την υπερβολική χρήση πλακιδίων Νίκαιας. Ο πρώτος τουρμπές ανήκει στον Ηγεμόνα Μεχμέτ και είναι διακοσμημένος με πολλά πλακίδια. Έξω από τον τάφο του βρίσκεται μια επιγραφή στα περσικά που γράφει την ημερομηνία θανάτου του. Μέσα στον τουρμπέ του βρίσκεται ο τουρμπές της κόρης του, Χιουμασάχ Σουλτάν και του αδερφού του Ηγεμόνα Τζιχανγκίρ. Στον κήπο βρίσκεται επίσης ο τουρμπές του Ρουστέμ Πασά, γαμπρού του Σουλεϊμαν. Τέλος βρίσκεται και ο τουρμπές του Σεμίζ Πασά,γαμπρού του Μουράτ Γ΄.

## Παραπομπές


Κατηγορία:Οθωμανικά τζαμιά στην Κωνσταντινούπολη
Προεδρική εκλογή των Ηνωμένων Πολιτειών 1996 στην Αριζόνα

Η **προεδρική εκλογή των Ηνωμένων Πολιτειών του 1996 στην Αριζόνα** έλαβε χώρα στις 5 Νοεμβρίου ως μέρος της προεδρικής εκλογής των Ηνωμένων Πολιτειών 1996. Οι ψηφοφόροι επέλεξαν  8 αντιπροσώπους, ή εκλέκτορες στο Εκλεκτορικό Κολλέγιο, οι οποίοι ψήφισαν για Πρόεδρο και Αντιπρόεδρο.

Η **[[Αριζόνα]]** υποστήριξε τον Πρόεδρο Μπιλ Κλίντον (Δ) έναντι του Γερουσιαστή Μπομπ Ντολ (Ρ-Κάνσας), με τον Κλίντον να λαμβάνει 46.52% έναντι 44,29% με διαφορά 2,23%. Αυτό σηματοδοτεί την μόνη φορά μετά την εκλογή του 1948 που ένας Δημοκρατικός υποψήφιος κέρδισε την συνήθως Ρεπουμπλικανική πολιτεία. Ο Κλίντον είχε φτάσει πολύ κοντά στο να κερδίσει στην Αριζόνα στην εκλογή του 1992. Στην εκστρατεία επανεκλογής του κατάφερε να κερδίσει ένα μεγαλύτερο μέρος των ψήφων στην κλίνουσα προς τους Δημοκρατικούς Κομητεία Πίμα καθώς και στο μεγαλύτερο μέρος της βόρεια Αριζόνα. Αύξησε επίσης την δύναμη του στην Κομητεία Μαρικόπα, αν και πάλι την κέρδισε ο Ρεπουμπλικανός υποψήφιος. Η διαφορά του σε πολιτειακό επίπεδο ήταν λίγο παραπάνω απόr 31.000 ψήφοι σε σύνολο περίπου 1,4 εκατομμυρίων ψήφων. Ο δισεκατομμυριούχος επιχειρηματίας Ρος Περό (Μεταρρυθμιστικό-Τέξας) τερμάτισε τρίτος με 7,98% της λαϊκής ψήφου .

## Αποτελέσματα

## Αναφορές




## Βλέπε επίσης

Αριζονα
Παναγιώτης Μαντζάνας

Ο **Παναγιώτης Μαντζάνας** (γεννημένος στην Αθήνα το 1980) είναι Έλληνας πρώην καλαθοσφαιριστής. Έχει ύψος 194εκ και αγωνιζόταν τόσο ως σούτινγκ γκαρντ όσο και ως πλέι μέικερ.

## Καριέρα
Ο Παναγιώτης Μαντζάνας έκανε τα πρώτα του μπασκετικά βήματα στον Πειραϊκό Σύνδεσμο, στον οποίο αγωνίστηκε από το 1997 μέχρι το 2000.

Το καλοκαίρι του 2000, ο Μαντζάνας μετεγγράφη στον Ολυμπιακό Πειραιώς, στον οποίο αγωνίστηκε για δύο σεζόν, έχοντας καταφέρει να κατακτήσει με τους ερυθρόλευκους το Κύπελλο Ελλάδας του 2002.

Το 2002, ο Παναγιώτης Μαντζάνας υπέγραψε τριετές συμβολαιο με τον Πανιώνιο. Στην ομάδα της Νέας Σμύρνης παρέμεινε μέχρι το καλοκαίρι του 2005.

Τη διετία 2005-07, αγωνίστηκε με τη φανέλα του Αιγάλεω, ενώ την περίοδο 2007-08 αγωνίστηκε με την ομάδα του Περιστερίου Αθηνών.

Την περίοδο 2008-09 αγωνίστηκε με τον Α.Γ.Ο. Ρεθύμνου. Η περίοδος εκείνη αποδείχθηκε και η τελευταία στην επαγγελματική καριέρα του Μαντζάνα, καθώς ένας σοβαρός τραυματισμός τον ανάγκασε να αποσυρθεί πρόωρα από την ενεργό δράση.

## Πηγές
* http://www.sport-fm.gr/article/88467
* http://basketball.eurobasket.com/player/Panagiotis_Mantzanas/25503

## Εξωτερικοί σύνδεσμοι
* 

Κατηγορία:Έλληνες καλαθοσφαιριστές
Κατηγορία:Καλαθοσφαιριστές Εθνικής Ελλάδας Κ19
Κατηγορία:Καλαθοσφαιριστές Πειραϊκού Συνδέσμου
Κατηγορία:Καλαθοσφαιριστές ΟΣΦΠ
Κατηγορία:Καλαθοσφαιριστές Πανιωνίου
Κατηγορία:Καλαθοσφαιριστές Αιγάλεω
Κατηγορία:Καλαθοσφαιριστές Περιστερίου
Κατηγορία:Καλαθοσφαιριστές Ρεθύμνου
Κατηγορία:Πόιντ γκαρντ
Κατηγορία:Σούτινγκ γκαρντ
Σαμ Γιάκομπσον

Ο **Σάμουελ Ράιαν Γιάκομπσο**ν, ή απλώς **Σαμ Γιάκομπσον** (γεννημένος στις 22 Ιουλίου 1975) είναι Αμερικανός πρώην καλαθοσφαιριστής. Έχει ύψος 1,93 μ. και αγωνιζόταν τόσο ως σούτινγκ γκαρντ όσο και ως σμολ φόργουορντ.

## Κολλεγιακή καριέρα
Ο Σαμ Γιάκομπσον εισήχθη στο πανεπιστήμιο της Μιννεσότα το 1994 και αγωνίστηκε στο Κολλεγιακό πρωτάθλημα με την ομάδα μπάσκετ του Πανεπιστημίου, τους Γκόλντεν Γκόφερς. Από το Πανεπιστήμιο της Μιννεσότα αποφοίτησε το 1998.

## Επαγγελματική καριέρα
Ο Σαμ Γιάκομπσον συμμετείχε στα Ντραφτς του ΝΒΑ το 1998 και εξασφάλισε συμβόλαιο συνεργασίας με τους Λος Άντζελες Λέικερς.

Εκτός των Λος Άντζελες Λέικερς, ο Σαμ Γιάκομπσον πέρασε και από άλλες ομάδες του ΝΒΑ και συγκεκριμένα τους (Γκόλντεν Στέιτ Ουόριορς και Μινεσότα Τίμπεργουλβς).

Το 2000, πραγματοποίησε ένα σύντομο πέρασμα από την Ελλάδα και συγκεκριμένα τον Ολυμπιακό.

Άλλες ευρωπαικές ομάδες στις οποίες έχει αγωνιστεί ο Σαμ Γιάκομπσον είναι η ιταλική Αντρέα Κόστα Ιμόλα και η γαλλική Σολέ Μπασκέτ.

## Παραπομπές


## Πηγές
* http://basketball.eurobasket.com/player/Sam_Jacobson/28277

Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές Λος Άντζελες Λέικερς
Κατηγορία:Καλαθοσφαιριστές Γκόλντεν Στέιτ Ουόριορς
Κατηγορία:Καλαθοσφαιριστές ΟΣΦΠ
Κατηγορία:Καλαθοσφαιριστές Μινεσότα Τίμπεργουλβς
Κατηγορία:Καλαθοσφαιριστές Σολέ Μπασκέτ
Κατηγορία:Καλαθοσφαιριστές ιταλικών συλλόγων
Κένι Μίλερ

Ο **Κένεθ Άλεν Μίλερ Τόλμπερτ**, ή απλώς **Κένι** Μίλερ (γεννημένος στις 27 Δεκεμβρίου 1967) είναι Αμερικανός πρώην καλαθοσφαιριστής. Έχει ύψος 2,04 μ. και αγωνιζόταν τόσο ως πάουερ φόργουορντ όσο και ως σέντερ. Το 2001, ο Κένι Μίλερ απέκτησε την ισπανική υπηκοότητα.

## Κολεγιακή καριέρα
Ο Κένι Μίλερ εισήχθη το 1985 στο Πανεπιστήμιο Λογιόλα, από το οποίο αποφοίτησε το 1989. Αγωνίστηκε στο Κολλεγιακό πρωτάθλημα με την ομάδα μπάσκετ του Πανεπιστημίου, τους Λογιόλα Ράμπλερς.

## Επαγγελματική καριέρα
Ο Κένι Μίλερ έχει αγωνιστεί σε διάφορα Πρωταθλήματα ανά τον κόσμο. Στην αρχή της καριέρας του, αγωνίστηκε στο Κοντινένταλ Μπάσκετμπολ Ασοσιέισον, φορώντας τη φανέλα των Ρόκφορντ Λάιτινγκ, Ράπιντ Σίτυ Θρίλερς, Γκράντ Ράπιντς Χούπς και Αλμάνι Πατρούνς.

Εκτός των πρωταθλημάτων της Αμερικής, ο Κένι Μίλερ έχει αγωνιστεί και σε άλλα Πρωταθλήματα, όπως το γαλλικό (Πάρις Ρέισινγκ Κλαμπ), το ιταλικό (Ντινάμο Σάσσαρι), το τουρκικό (Φενερμπαχτσέ Σπορ Κουλουμπού και Γαλατασαράι), το ισπανικό (Ουνικάχα Μάλαγα, Τενερίφη, ΟΜ Λα Πάλμα, Γκραν Κανάρια και Σαραγόσα) καθώς επίσης και το ελληνικό (Ολυμπιακός Πειραιώς).

Ακόμη, έχει αγωνιστεί στη Βενεζουέλα (Τόρος Ντε Αράγκουα) και στο Πουέρτο Ρίκο (Μπαγιαμόν), καθώς επίσης και στον Άγιο Δομίνικο αλλά και το Εκουαδόρ.

## Παραπομπές


## Πηγές
* https://web.archive.org/web/20150914202213/http://www.draftexpress.com/profile/Kenny-Miller-36149/stats/

Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές ΟΣΦΠ
Κατηγορία:Καλαθοσφαιριστές Μάλαγας
Κατηγορία:Καλαθοσφαιριστές Γκραν Κανάρια
Κατηγορία:Καλαθοσφαιριστές Τενερίφης
Κατηγορία:Καλαθοσφαιριστές Ρασίνγκ Μπασκέτ Παρί
Κατηγορία:Καλαθοσφαιριστές Γαλατασαράι
Κατηγορία:Καλαθοσφαιριστές Φενέρμπαχτσε
Κατηγορία:Καλαθοσφαιριστές ιταλικών συλλόγων